Целта на разработката е да се реализира система за резервация на работни места в офис пространството на организация.

Потребителите (име, имейл, потребителско име, парола) са предварително зададени (в база от данни). Работните места са предварително зададени със следните характеристики: локация (етаж, зона), наличие на монитор, наличие на док станция, близост до прозорец, близост до принтер.

Функционалностите на приложението, които трябва да се реализират, са следните:

• Управление на предпочитани места

* Всеки потребител може да маркира до 3 работни места като предпочитани
* Предпочитаните места се показват първи в списъка при търсене на свободни места
* Потребител може да променя своите предпочитания по всяко време

• Създаване на стандартна резервация

* Всеки потребител може да резервира работно място за бъдеща дата
* Резервацията е валидна за цял работен ден
* Не може да има повече от една резервация за един потребител за една дата
* Не може да се правят резервации за минали дати
* Не може да се правят резервации за повече от 2 седмици напред

• Бърза резервация на предпочитано място

* Потребител може да направи бърза резервация само на своите предпочитани места
* Бързата резервация е възможна само за следващия работен ден
* Ако предпочитаното място вече е резервирано, бърза резервация не е възможна

Софтуерната архитектура, базата данни и функционалният дизайн на потребителския интерфейс трябва да се направят от разработчика.

Насоки –  
Да се демонстрира 3-слойна архитектура, подходящ обектен модел. Предпочитано (но незадължително) е да се използва MVC. Задачата е за самостоятелна работа от около 1 работен ден до прилично работещо състояние.